ໜຸ່ມລາວ-ອາເມຣິກັນ ປະກອບສ່ວນ ໃນການຄົ້ນຄ້ວາ ເພື່ອເຮັດໃຫ້ນ່ານຟ້າ ຂອງອາເມຣິກາ ມີຄວາມປອດໄພຍິ່ງຂຶ້ນ
ເດ​ວິດ ທິບ​ພະ​ວົງ ຮຽນຈົບປະລິນຍາຕີຈາກ ມະຫະວິທະຍາໄລ Brown ແລະປະລິນຍາໂທ ຈາກ Stanford ໃນຂະນະທີ່ເຮັດວຽກ ຄົ້ນຄ້ວາດ້ານນີ້ ກັບອົງການ NASA.
ຟັງບົດສໍາພາດໂດຍເຕັມ: ເດວິດ ທິບພະວົງ ໄວ 26 ປີ ເປັນລູກຊາຍກົກຂອງທ່ານພິຣິດ ແລະຍານາງວິພາ ທິບພະວົງ ທີ່ຕ່າງຄົນຕ່າງອົບພະຍົບເຂົ້າມາຢູ່ສະຫະລັດ ຫລັງຈາກບ້ານເມືອງແຕກແລະໄດ້ໄປຢູ່ລັດ Hawaii ບ່ອນທີ່ທັງສອງໄດ້ມັກຮັກແຕ່ງງານກັນ ແລະ ດໍາຣົງຊີວິດຢູ່ນໍາກັນມາຈົນທຸກມື້ນີ້ ເດວິດຈຶ່ງເກີດແລະໃຫຍ່ຢູ່ທີ່ນັ້ນ ແຕ່ວ່າຫລັງຈາກຮຽນຈົບໂຮງຮຽນອຸດົມສົມບູນ ຫລື High school ແລ້ວ David ກໍໄດ້ຍ້າຍຈາກລັດ Hawaii ທີ່ຕັ້ງຢູ່ກາງມະຫາສະມຸດ Pacific ໄກ ຈາກຝັ່ງທະເລກໍ້າຕາເວັນຕົກຂອງແຜ່ນດິນໃຫຍ່ສະຫະລັດ ຫລາຍພັນຫລັກ ໄປຮຽນມະຫາ ວິທະຍາໄລຢູ່ທາງຝັ່ງຕາວັນອອກຂອງປະເທດ ໄກຈາກລັດຮາວາຍປະມານ 10 ຊົ່ວໂມງທາງ ເຮືອບິນ David ໄດ້ເຂົ້າຮຽນທີ່ມະຫາວິທະຍາໄລ Brown ທີ່ມີຊື່ສຽງໃນລະດັບດຽວກັນກັບ ມະຫາວິທະຍາໄລ Yale ແລະ Harvard David ເລົ່າວ່າ: ນອກຈາກຮຽນຈົບຈາກມະຫາວິທະຍາໄລຊັ້ນແນວໜ້າຂອງປະເທດແລ້ວ ເດວິດ ທິບພະວົງ ຍັງໄດ້ທໍາງານຢູ່ສະຖາບັນຊັ້ນສູງຂອງປະເທດອີກ ນັ້ນກໍຄື ທະນະຄານແຫ່ງຊາດຂອງສະຫະ ລັດ ທີ່ເອີ້ນວ່າ Federal Reserve Bank ຫລືເອີ້ນຫຍໍ້ວ່າ The Fed ຊຶ່ງມີສໍານັກງານໃຫຍ່ 9 ແຫ່ງ ຢູ່ໃນທົ່ວປະເທດ ຮວມທັງຢູ່ໃນລັດແຄລິຟໍເນຍນໍາ David ເຮັດວຽກຢູ່ນໍາທະນາຄານ ແຫ່ງຊາດສະຫະລັດເປັນເວລາປີເຄິ່ງ ໃນຕໍາແໜ່ງນັກຄົ້ນຄວ້າຝ່າຍເສດຖະກິດມະຫາພາກ ຊຶ່ງ ລາວອະທິບາຍວ່າ: ໃນຂະນະທີ່ເຮັດວຽກເຕັມເວລາ ຢູ່ທະນາຄານແຫ່ງຊາດ ສາຂາ San Francisco ນັ້ນ ເດວິດ ໄດ້ສະມັກເຂົ້າສຶກສາໃນໂຄງ ການປະລິນຍາໂທ ຂະແໜງ ວິຊາເສດຖະສາດ ແຕ່ບັງເອີນ ມີລູກເອື້ອຍລູກນ້ອງທີ່ເຮັດ ການຢູ່ນໍາອົງການການບິນ ແລະອາວະກາດແຫ່ງຊາດ ຫລື NASA ຂອງ ສະຫະ ລັດ ບອກລາວວ່າ ມີຕໍາແໜ່ງ ຫວ່າງກ່ຽວກັບການຄົ້ນຄວ້າ ດ້ານການຄຸ້ມຄອງການສັນ ຈອນທາງອາກາດ ຫລື Air Traffic Management ເດວິດກໍເລີຍສະໝັກໄປທັນທີ ເພາະວ່າມັນເປັນໂອກາດຄັ້ງ ດຽວໃນຊີວິດ ທີ່ລາວຈະເຮັດ ວຽກໃນອົງການ NASA ລາວກ່າວວ່າ: ຢ່າງໃດກໍຕາມ David ເວົ້າວ່າ ລາວຕ້ອງໄດ້ເລິ່ມຕົ້ນໃໝ່ໝົດ ຄືກັນກັບທຸກໆຄົນທີ່ເຂົ້າໄປເຮັດການຢູ່ໃນພະແນກນີ້ ເພາະວ່າວິຊາທີ່ກ່ຽວຂ້ອງກັບ ການສັນຈອນທາງອາກາດນັ້ນ ບໍ່ແມ່ນວິຊາທີ່ມີສອນຢູ່ມະຫາວິທະຍາໄລ ທົ່ວໄປ ຢ່າງໜ້ອຍກໍບໍ່ແມ່ນໃນຂັ້ນປະລິນຍາຕີ ສະນັ້ນ ລາວຈຶ່ງໄດ້ເລິ່ມ ຕົ້ນຈາກສູນ ແລະສະສົມຄວາມຮູ້ຂຶ້ນໄປໜ້າເລື້ອຍໆ David ໄດ້ເຂົ້າເຮັດວຽກຢູ່ສູນກາງຄົ້ນຄວ້າ AMES ຂອງ NASA AMES RESEARCH CENTER ທີ່ເມືອງ Moffett Field ລັດ California ໃນພະແນກລະບົບການບິນ ຫລື Aviation System Division ລາວອະທິບາຍກ່ຽວກັບວຽກລາວວ່າ: David ກ່າວຕໍ່ໄປວ່າ ໃນມື້ນຶ່ງໆນັ້ນ ແມ່ນມີເຮືອບິນພານິດຂຶ້ນບິນຫລາຍເຖິງ 50 ພັນຖ້ຽວ ຢູ່ໃນເຂດນ່ານຟ້າແຫ່ງຊາດທັງໝົດຂອງສະຫະລັດ ແລະໃນເວລານຶ່ງໆ ແມ່ນມີຮອດ 5 ພັນຖ້ຽວຂຶ້ນບິນພ້ອມກັນ ສະນັ້ນ ຈຶ່ງມີຄວາມຈໍາເປັນທີ່ຈະຕ້ອງຄົ້ນຄວ້າຫາວິທີເຮັດໃຫ້ມີຄວາມປອດໄພຫລາຍຂຶ້ນ ແລະນັ້ນກໍແມ່ນທີ່ວຽກງານການຄົ້ນຄວ້າທີ່ David ກໍາລັງເຮັດຢູ່ກັບບັນດາເພື່ອນຮ່ວມງານທີ່ສູນຄົ້ນຄວ້າ ທີ່ AMES ຂອງອົງການການບິນແລະອາວະກາດແຫ່ງຊາດ ຫລື NASA ຂອງສະຫະລັດ ແຕ່ໜ້າເສຍດາຍ ທ່ານຜູ້ຟັງ ທີ່ເວລາຂອງເຮົາໝົດລົງແລ້ວສໍາລັບມື້ນີ້ ໂອກາດໜ້າ David ຈະມາລົມສູ່ພວກເຮົາຟັງອີກວ່າ ລາວກໍາລັງຄົ້ນຄວ້າເພື່ອພັດທະນາອັນໃດກັນແທ້ ຫວັງວ່າທ່ານຄົງຈະຕິດຕາມຟັງ